Okresná prokuratúra Trebišov 
Jána Husa 1925/15, 075 01 Trebišov 1 	

Sp. zn. : 2 Pv 594/11/8811	Trebišov, 14.3.2012
EEČ : 2-69-100-2012

U Z N E S E N I E

Trestná vec:	obvinený XXXXX 
Zločin:	neodvedenie dane a poistného podľa § 277 odsek 2 písmeno b Trestného zákona číslo 300/2005 Zbierky zákonov v znení zákona číslo 576/2009 Zbierky zákonov

Rozhodol: 	prokurátor Okresnej prokuratúry Trebišov
Rozhodnutie:
Podľa § 215 odsek 1 písmeno h Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	trvalé bydlisko: XXXXX
Skutková veta:
      Za mesiac júl 2010 poistné za nemocenské poistenie, starobné poistenie, invalidné poistenie a poistenie v nezamestnanosti vo výške 1.940,90 € a mesiac september 2010 poistné za nemocenské poistenie, starobné poistenie, invalidné poistenie a poistenie v nezamestnanosti vo výške 1.727,- € ktoré zadržal a neodviedol XXXXX čím takto pre XXXXX XXXXX spôsobil škodu vo výške 3.667,90 €.

      Za mesiac november 2010 poistné za verejné zdravotné poistenie vo výške 575,50 €, za mesiac január 2011 poistné za verejné zdravotné postenie vo výške 437,33 €, za mesiac február 2011 poistné za verejné zdravotné poistenie vo výške 512,13 € a za mesiac marec 2011 poistné za verejné zdravotné poistenie vo výške 530,32 €, ktoré zadržal a neodviedol XXXXX XXXXX, čím takto pre XXXXX spôsobil škodu vo výške 2.055,28 €, z a s t a v u j e.

Právna veta:
lebo zanikla trestnosť činu
Odôvodnenie:
Uznesením vyšetrovateľa OR PZ, OKP, OEK XXXXX pod sp. zn. XXXXX z 18.08.2011 bolo začaté trestné stíhanie vo veci pre zločin neodvedenia dane a poistného podľa § 277 ods. 1, ods. 3 Tr. zákona. Následne dňa 16.12.2011 bolo vznesené  obvinenie XXXXX pre zločin neodvedenia dane a poistného podľa § 277 ods. 1, ods. 2 písm. b Tr. zákona na tom skutkovom základe, ako je uvedené vo výrokovej časti tohto uznesenia.

	Podľa § 215 ods. 1 písm. h  Tr. poriadku prokurátor zastaví trestné stíhanie, ak zanikla trestnosť činu.

	Podľa § 86 písm. e Tr. zákona trestnosť trestného činu zaniká aj vtedy, ak ide o trestný čin neodvedenia dane a poistného podľa § 277 Tr. zákona, ak splatná daň a jej príslušenstvo boli dodatočne zaplatené najneskôr v nasledujúci deň po dni, keď sa páchateľ po skončení jeho vyšetrovania mohol oboznámiť s jeho výsledkami.  

	V priebehu vyšetrovania bolo ustálené, a to výsluchom poškodeného XXXXX č. l. 32-35 trestného spisu, ktorý zastupoval XXXXX, že obvinený im uhradil dlžné poistné a neevidujú žiadne podlžnosti zo strany firmy XXXXX, kde je konateľom práve obvinený. Túto skutočnosť potvrdzujú aj listinné dôkazy zabezpečené v trestnom spise na č. l. 260-262. Taktiež bol vypočutý zástupca XXXXX pobočka XXXXX č. l. 36-38, z výpovede ktorého vyplýva, že za sporné obdobie spoločnosť XXXXX s. r. o., kde je konateľom obvinený uhradil dlžnú škodu v plnej výške. Táto skutočnosť je potvrdená aj listinnými dôkazmi na č. l. 257-259 trestného spisu.

	Z vyššie uvedeného jednoznačne vyplýva, že obvinený splatnú daň, ako aj jej príslušenstvo dodatočne zaplatil tak, ako to ukladá zákon v § 86 písm. e Tr. zákona.  Z uvedeného dôvodu v zmysle § 215 ods. 1 písm. h Tr. poriadku zanikla trestnosť činu. 

	Vzhľadom na uvedené bolo potrebné rozhodnúť tak, ako je to uvedené vo výrokovej časti tohto uznesenia.  

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Juraj Bók
prokurátor